
 26.11.2015
 BG
 Официален вестник на Европейския съюз
 L 311/21
 РЕШЕНИЕ НА СЪВМЕСТНИЯ КОМИТЕТ НА ЕИП
 No 270/2014
 от 12 декември 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/2137]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) No 878/2014 на Комисията от 12 август 2014 г. за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества дихлорпроп-Р, метконазол и триклопир (1) следва да бъде включен в Споразумението за ЕИП.
 (2)
 Регламент за изпълнение (ЕС) No 880/2014 на Комисията от 12 август 2014 г. за изменение на Регламент за изпълнение (ЕС) No 540/2011 по отношение на условията за одобряване на активното вещество CydiapomonellaGranulovirus (CpGV) (2) следва да бъде включен в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 13а (Регламент за изпълнение (ЕС) No 540/2011 на Комисията) от глава XV от приложение II към Споразумението за ЕИП се добавят следните тирета:
 „—
 32014 R 0878: Регламент за изпълнение (ЕС) No 878/2014 на Комисията от 12 август 2014 г. (ОВ L 240, 13.8.2014 г., стр. 18),
 —
 32014 R 0880: Регламент за изпълнение (ЕС) No 880/2014 на Комисията от 12 август 2014 г. (ОВ L 240, 13.8.2014 г., стр. 22).“
 Член 2
 Текстовете на регламенти за изпълнение (ЕС) No 878/2014 и (ЕС) No 880/2014 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3), или на датата, на която влиза в сила Решение на Съвместния комитет на ЕИП No 203/2014 от 30 септември 2014 г. (4), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 12 декември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 240, 13.8.2014 г., стр. 18.
 (2) ОВ L 240, 13.8.2014 г., стр. 22.
 (3) Без отбелязани конституционни изисквания.
 (4) ОВ L 202, 30.7.2015 г., стр. 57.
 